Cuneiform Tablet KTS 1 13a
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-na-da-ma a-na a-gu₅-za ú-sú-ur-ša-a-šùr ù ší-ša-aḫ-šu-šar qí-bi-ma 17 GÍN KÙ.BABBAR ṣa-ru-pá-am iš-tù 8 MU.ŠÈ ku-zi-zi-a ḫa-bu-kam i-nu-mu wa-áš-ba-ku-ni aṣ-ba-sú-ma um-ma šu-ut-ma ú-nu-tí a-dí-ni lá e-ru-ba-am a-ḫu-a a-tù-nu ṣa-áb-ta-šu-ma KÙ.BABBAR ù ṣí-ba-sú ma-lá wa-as-mu ša-áš-qí-lá-šu lá ta-ga-mì-lá-šu a-na am-tim dí-na-šu nu-ḫe-en₆ a-ša-ma-ma ANŠE ì-GIŠ ma-li-a-ma še-bi₄-lá-nim ù ma-la ki-lá-le-ma šé-pé-a